 Fásitì OAU ní ààbò àṣírí wà fún akẹkọọ yóówù tó bá ta àwọn aláṣẹ fásitì náà lólobó ìwà ìbàjẹ Ariwo ta lórí ìtàkùn ayélujára ní ọjọ ajé, nípa ọjọgbọn Richard Akindele, ti ẹka ìmọ nípa ìṣirò owó tí wọn ní, o ń bèèrè fún ìbálòpọ ìgbà máàrún ọtọọtọ lọwọ ọkan lára àwọn akẹkọbìnrin tó fìdírẹmi nínú ìmọ ẹkọ kan tí ọjọgbọn náà ń kọ. Ohùn àkásílẹ nípa àjọsọ ọrọ láàárín akẹkọbìnrin ọhún àti ọjọgbọn Richard Akindele lórí ẹrọ ìbánisọrọ ti wọn ká sílẹ sórí ìkànnì ayélujára, ló tí ń jà ràìn-ràìn káàkiri báyìí. Alukoro fásitì Ọbafẹmi Awólọwọ ní Ìlú Ilé ifẹ, OAU, Ọgbẹni Abíọdún Ọláńrewájú n,i fásitì náà ti bẹrẹ ìwádìí lórí rẹ tí wọn sì ti gbé ìgbìmọ kan kalẹ láti túṣu dé ìsàlẹ ìkòkò ọrọ náà. Fasiti OAU: À wádìí olùkọ tó fẹ bá akẹkọọ lò fún máákì Nínú ìfòròwánilẹnuwò rẹ pẹlù BBC Yorùbá, alukoro fásitì OAU ni àwọn aláṣẹ fásitì náà yóò ṣe ohun gbogbo tó bá tọ lórí ọrọ náà. OAU kò fààyè gba kí olùkọ fi tipá bá akẹkọọ lòpọ A fẹ gbé ìgbìmọ kan kalẹ láti wòó bóyá nǹkan tí a gbọ lórí ìkànnì ayélujára jẹ òòtọ tàbí irọ. Tó bá wá jẹ òòtọ, a óò gbé ìgbésẹ tí òfin ilé ìwé yìí là kalẹ.Ọgbẹni Abíọdún Ọláńrewájú ní fásitì OAU Ife kò fààye gba fífi tìpá tìkúùkù fẹ tàbí bá ọmọbinrin láṣepọ, yálà látọdọ olùkọ sí akẹkọọ tàbí akẹkọọ sí akẹkọọ.Ilé ìwé gíga fásitì OAU ní ààbò àṣírí wà fún akẹkọọ yóówù tó bá ta àwọn aláṣẹ fásitì náà lólobó ìwà ìbàjẹ lọgbà fásitì náà. Àwọn iròyin tì ẹ leè ní ìfẹ síí: Fásitì Ọbafẹmi Awólọwọ ní Ìlú Ilé ifẹ, OAU, ti gbé ìgbìmọ kan kalẹ lórí ìròyìn aṣemáṣe tó dá lóríi ẹsùn bíbéèrè fún ìbálòpọ láti gba máàkì ìdánwò lọwọ akẹkọbìnrin kan, èyítí wọn fi kan ọkan lára àwọn olùkọ fásitì náà. : Fasiti OAU: À wádìí olùkọ tó fẹ bá akẹkọọ lò fún máákì 